কক্সবাজারের উখিয়ায় কলেজ ছাত্রীকে গলা কেটে হত্যা | Cox Bangla - কক্সবাংলা
Home কক্সবাজার কক্সবাজারের উখিয়ায় কলেজ ছাত্রীকে গলা কেটে হত্যা
শহিদুল ইসলাম,উখিয়া(১০ নভেম্বর) :: ককসবাজারের উখিয়ায় এক কলেজ ছাত্রীকে গলাকেটে হত্যা করেছে দুর্বৃত্তরা।
১০ নভেম্বর (শনিবার) বিকাল চারটার দিকে উপজেলার জালিয়াপালং ইউনিয়নের নতুন চরপাড়া গ্রামে নৃশংস হত্যাকান্ডের ঘটনাটি ঘটেছে।নিহত কলেজছাত্রীর নাম শারমিন আকতার(১৭)।
সে উখিয়া উপজেলার জালিয়া পালং ইউনিয়নের নতুন চরপাড়া গ্রামের মৃত অাবু তাহের মেয়ে। নিহত মেয়েটি উখিয়া বঙ্গমাতা ফজিলাতুন্নেছা মুজিব মহিলা কলেজের ১ম বর্ষের ছাত্রী বলে জানা গেছে।
উখিয়া থানার ওসি অাবুল খায়ের নেতৃত্ব একদল পুলিশ ঘটনাস্হলে গিয়ে লাশ উদ্ধার করে থানায় নিয়ে অাসেন। স্হানীয়রা বলেন পিতৃহারা শারমিনের মা জাহানারা বেগমের অনুপস্থিতিতে কলেজ থেকে ফেরার পরপরই শারমিনের প্রেমিক হত্যাকান্ডের ঘটনাটি ঘটিয়েছে বলে ধারণা করছেন। এখনো পযন্ত হত্যাকান্ডের ঘটনায় কাউকে অাটক করতে পারেনি।
বঙ্গমাতা ফজিলাতুন্নেসা মুজিব মহিলা কলেজ অধ্যক্ষ হামিদুল হক চৌধুরী কলেজ ছাত্রী নিহত হওয়ার সত্যতা স্বীকার করেন। জালিয়াপালং ইউনিয়নের চেয়ারম্যান নুরুল অামিন চৌধুরী সত্যতা স্বীকার করে বলেন দ্রুত দোষী ব্যক্তিকে অাইনের অাওতায় অানা হবে।
উখিয়া থানার ওসি অাবুল খায়ের বলেন,মামলার প্রস্তুুতি চলছে।দোষীদের গ্রেফতারে অভিযান অব্যাহত রয়েছে।